ai4bharat/Pralekha huggingface dataset:
ఆర్థిక మంత్రిత్వ శాఖ
కెయిర్న్ న్యాయవివాదానికి సంబంధించి వస్తున్న తప్పుడు వార్తలను ఖండించిన భారత ప్రభుత్వం
కెయిర్న్ న్యాయవివాదానికి సంబంధించి కొన్నిమీడియా సంస్థలలో స్వార్థ ప్రయోజనాలు కలిగిన వారు సాగిస్తున్న తప్పుడు వార్తలను భారత ప్రభుత్వం తీవ్రంగా ఖండించింది. విదేశాలలోని విదేశీ కరెన్సీ ఖాతాలను కెయిర్న్ న్యాయవివాదానికి సంబంధించి స్వాధీనం చేసుకునే అవకాశం ఉందన్న ముందుచూపుతో ప్రభుత్వం ఆయా విదేశీ కరెన్సీ ఖాతాలనుంచి నిధులను ఉపసంహరించుకోవలసిందిగా ఆయా ప్రభుత్వరంగ బ్యాంకులను కోరినట్టు కొన్ని మీడియాలలో ప్రచారంలో ఉన్న వార్తలను ప్రభుత్వం తీవ్రంగా ఖండించింది.
ఇలాంటి వార్తలన్నీ నిరాధారమని ప్రభుత్వం ఖండించింది. ఇవి వాస్తవాల ఆధారంగా వస్తున్న వార్తలు కావని ప్రభుత్వం స్పష్టం చేసింది.స్వీయ ప్రయోజనాలు కలిగిన కొందరు ఇలాంటి తప్పుదార పట్టించే వార్తలను ప్రచారం చేస్తున్నారని, ఈ వార్తలకు ఆధారాలేమిటో అందులో తెలపడం లేదని పేర్కొంది. ఈ కేసుకు సంబంధించి న వాస్తవ పరిస్థితిని ప్రతిబింబించకపోగా పూర్తి భిన్నమైన రీతిలో ప్రచారం చేస్తున్నారని తెలిపింది.
ఈ న్యాయ వివాదంలో తన వాదనలను భారత ప్రభుత్వం గట్టిగా వినిపిస్తున్నది. హేగ్ కోర్ట్ ఆఫ్ అప్పీల్లో డిసెంబర్ 2020 నాటి లోపభూయిష్టమైన అవార్డును కొట్టివేయాల్సిందిగా 2021 మార్చి 22న భారత ప్రభుత్వం దరఖాస్తుచేసుకుందన్నది వాస్తవం.
ఆ అవార్డును పక్కనపెట్టాల్సిందిగా కోరుతూ భారత ప్రభుత్వం తన వాదనలను గట్టిగా వినిపిస్తోంది. ఇందులో 1భారత రిపబ్లిక్ ఏనాడూ తన జాతీయ వివాద పరిధిలో మధ్యవర్తిత్వానికి అంగీకారం, ఒప్పందం తెలపనప్పటికీ . ఆర్బిట్రల్ ట్రిబ్యూనల్ , ఒక జాతీయ పన్ను వివాద పరిధిలో అనుచిత జోక్యం చేసుకుంది. 2) ఈ అవార్డు కింద క్లెయిమ్లు భారత పన్ను చట్టాలను పూర్తిగా ఉల్లంఘించేవిగా, పన్ను చెల్లింపు మినహాయింపును దుర్వినియోగం చేసేవిగా ఉన్నాయి. అందువల్ల కెయిర్న్ల పెట్టుబడులు ఇండియా- యుకె ద్వైపాక్షిక పెట్ఉబడి ఒప్పందం కింద ఎలాంటి రక్షణ లభించదు. అలాగే,
3) ఈ అవార్డు కెయిర్న్ ద్వంద్వ పన్నేతర పథకాన్ని అనుచితంగా సమర్ధించనట్టు అవుతుంది. అంటే ప్రపంచంలో ఎక్కడా పన్నులు చెల్లించకుండా ఎగవేయడానకి ఇది వీలు కల్పించేదిగా ఉంది. ఇది ప్రపంచ వ్యాప్తంగా ఉన్న ప్రభుత్వాలకు ప్రభుత్వవిధానలకు సంబంధించిన ఆందోళనకర అంశం.
ఈ ప్రొసీడింగ్లు పెండింగ్లో ఉన్నాయి. భారత ప్రభుత్వం ఈ కేసుకు సంబంధించి అన్ని న్యాయమార్గాలనూ అన్వేషిస్తున్నది, ప్రపంచవ్యాప్తంగా తన కేసును బలంగా వాదించేందుకు ప్రయత్నిస్తున్నది.
కెయిర్న్ సిఇఒ, దాని ప్రతినిధులు ఈ అంశాన్ని పరిష్కరించుకునేందుకు భారత ప్రభుత్వంతో చర్చలకు సంప్రదించినట్టు కూడా ఇందులో పేర్కొన్నారు. నిర్మాణాత్మకమైన చర్చలు జరిగాయని, ఈ వివాదం విషయంలో సామరస్యపూర్వక పరిష్కారం సాధించేందుకు , దేశ చట్టపరమైన చట్రానికి లోబడి కృషి చేసేందుకు ప్రభుత్వం సిద్ధంగా ఉన్నట్టు తెలిపింది.
బొగ్గు మంత్రిత్వ శాఖ
బొగ్గు ఉత్పత్తిని మరింత పెంచేలా భూసంబంధిత సమస్యల పరిష్కారానికి చొరవ చూపాలని ఛత్తీస్గఢ్ ముఖ్యమంత్రిని కోరిన కేంద్ర మంత్రి శ్రీ ప్రహ్లాద్ జోషి
ఛత్తీస్గఢ్లోని సౌత్ ఈస్టర్న్ కోల్ఫీల్డ్ లిమిటెడ్కు సంబంధించిన వివిధ భూసంబంధిత సమస్యలను త్వరగా పరిష్కరించాలని
(కేంద్ర బొగ్గు, గనులు మరియు పార్లమెంటరీ వ్యవహారాల మంత్రి శ్రీ ప్రహ్లాద్ జోషి ఒక ట్వీట్లో కోరారు. ఛత్తీస్గఢ్ ముఖ్యమంత్రి శ్రీ భూపేష్ బఘెల్తో ఈరోజు నిర్వహించిన వర్చువల్ సమావేశంలో ఆయన ఈ విషయమై మాట్లాడుతూ సమస్యలను వీలైనంత త్వరగా పరిష్కరిస్తే చత్తీస్గఢ్ నుండి బొగ్గు ఉత్పత్తిని మరింతగా పెంచే వీలుంటుందని సూచించారు. ఖనిజ రంగంలో ఇటీవల తీసుకొచ్చిన పలు సంస్కరణల ప్రకారం బొగ్గు బ్లాకుల వేలాన్ని వేగవంతం చేయాలని శ్రీ జోషి ముఖ్యమంత్రిని అభ్యర్థించారు.
దేశంలో బొగ్గు లభ్యత స్థితిని సమీక్షించేందుకు బొగ్గు, కోల్ ఇండియా లిమిటెడ్  మంత్రిత్వ శాఖ సీనియర్ అధికారులతో జరిగిన ప్రత్యేక సమావేశంలో కేంద్ర మంత్రి శ్రీ జోషి మాట్లాడుతూ వార్షిక ఉత్పత్తి లక్ష్యాలను సాధించేందుకు శ్రామిక శక్తిని మరింత ప్రోత్సహించాలని యాజమాన్యాలను కోరారు. నిర్దేశించిన లక్ష్యాన్ని చేరుకోవడానికి 100 రోజుల కార్యాచరణ ప్రణాళికకు కట్టుబడి ఉండాలని శ్రీ జోషి అధికారులకు సూచించారు. థర్మల్ పవర్ ప్లాంట్లకు బొగ్గు సరఫరాకు ప్రాధాన్యత ఇవ్వాలని కూడా ఆయన నొక్కి చెప్పారు. భద్రతతో కూడిన ఉత్పత్తిని పెంచాల్సిన అవసరాన్ని మంత్రి ఈ సందర్భంగా మరోసారి పునరుద్ఘాటించారు.
రక్షణ మంత్రిత్వ శాఖ
కంటోన్మెంట్ ప్రాంతాల్లో అవిచ్ఛిన్నంగా కేంద్ర పథకాల అమలుకు రక్షణ మంత్రి పిలుపు
కంటోన్మెంట్ లో 10,000 మంది సిబ్బందికి బీమా పథకం ప్రారంభించిన శ్రీ రాజ్ నాథ్ సింగ్
దేశవ్యాప్తంగా ఉన్న 62 కంటోన్మెంట్లలో కేంద్ర ప్రభుత్వం స్పాన్సర్ చేసిన పథకాలు మెరుగ్గా అమలు చేయటంపై రక్షణ మంత్రిత్వ శాఖ, డిఫెన్స్ ఎస్టేట్స్ డైరెక్టరేట్ జనరల్ ఉమ్మడిగా వెబినార్ నిర్వహించాయి. ఈ వెబినార్ ను రక్షణశాఖామంత్రి శ్రీ రాజ్ నాథ్ సింగ్ ప్రారంభించారు.
కేంద్ర పథకాలు అవిచ్ఛిన్నంగా లబ్ధిదారులకు అందటానికి ఈ వెబినార్ ఒక ముఖ్యమైన అడగని శ్రీ రాజ్ నాథ్ సింగ్ తన ప్రారంభోపన్యాసంలో పేర్కొన్నారు. స్థూలంగా ఇది కంటోన్మెంట్ ప్రాంతాల్లో నివసించే దాదాపు 21 లక్షలమంది ప్రజల జీవితాలను మెరుగుపరుస్తుందన్నారు. ఈ సందర్భంగా ఆయన ఆయుష్మాన్ భారత్, ప్రధానమంత్రి ఆవాస్ యోజన, స్మార్ట్ సిటీస్ మిషన్, పాఠశాల విద్యార్థుల మధ్యాహ్న భోజన పథకం లాంటి పథాకాలను ప్రస్తావించారు. కంటోన్మెంట్లలో ఈ సంక్షేమ పథకాల అమలులో ఎలాంటి లోటుపాట్లూ రాకుండా చూసుకోవాలని కోరారు. రక్షణ మంత్రిత్వశాఖ ఆత్మనిర్భర్ భారత్ కింద చేపట్టిన కార్యక్రమాలను ప్రస్తావిస్తూ కొన్ని దిగుమతులు నిషేఢించటం ద్వారా స్వదేసీ తయారీని ప్రోత్సహించే క్రమంలో సరికొత్త ఆలోచనలు, నవకల్పనల ద్వారా మరింత ఆర్థిక పురోగతికి వీలుకలుగుతుందన్నారు.
రెండు రోజులపాటు జరిగే ఈ వెబినార్ లో మొత్తం 62 కంటోన్మెంట్ బోర్డుల అధ్యక్షులు, ఉపాధ్యక్షులు, సీఈవోలు పాల్గొంటున్నారు. వివిధ కేంద్ర ప్రభుత్వ పథకాలను కంటోన్మెంట్ లో నివసించే ప్రజలకు వర్తింపజేసే క్రమంలో ఆ పథకాలకు నిధులు సమకూర్చటం లాంటి అంశాలను ఈ సమావేశం ప్రధానంగా చర్చిస్తుంది. గృహనిర్మాణం, పట్టణ వ్యహారాలు, విద్య, ఆరోగ్యం, కుటుంబసంక్షేమం సామాజిక న్యాయం, సాధికారత, మహిళ, శిశుసంక్షేమ మంత్రిత్వశాఖల సంయుక్త కార్యదర్శులు, నోడల్ అధికారులు కూడా ఈ వెబినార్ లో పాల్గొన్నారు.
ఈ వెబినార్ లో చర్చించిన అంశాలు ప్రతి కంటోన్మెంట్ నూ ముందుకు నడపటానికి ఒక మార్గాన్ని నిర్దేశిస్తుంది. ఆ విధంగా లబ్ధిదారులను ఎక్కువమందిని చేరుకోవటానికి వీలుకలుగుతుంది.
జీవిత బీమా సంస్థ ద్వారా చావ్నీ కోవిడ్: యోధా సంరక్షణ్ యోజన పేరుతో ఒక గ్రూప్ ఇన్సూరెన్స్ ను రక్షణమంత్రి ఈ సందర్భంగా ప్రారంభించారు. దీనివలన మొత్తం 62 కంటోన్మెంట్ బోర్డులలో దాదాపు 10,000 మంది ఉద్యోగులకు ఏదైనా అనుకోనిది జరిగితే వారి కుటుంబాలకు రూ. ఐదు లక్షల చొప్పున పరిహారం అందుతుంది. ఈ పథకం డాక్టర్లు, పారామెడికల్ సిబ్బంది, పారిశుద్ధ్య సిబ్బంది సహా శాశ్వత, కాంట్రాక్ట్ ఉద్యోగులకు లబ్ధి చేకూర్చుతుంది.
పౌర విమానయాన మంత్రిత్వ శాఖ
ఉడాన్ కింద ప్రాంతీయ వాయు కనెక్టివిటీకి ప్రోత్సాహం
ఆర్సిఎస్ విమానాల నిర్వహణ కోసం ఏరోడ్రోమ్ లైసెన్సింగ్ డీజీసీఏ, బీసీఏఎస్ నిర్దేశించిన నిబంధనలకు అనుగుణంగా ఉండాలి. ఎంపిక చేసిన ఎయిర్లైన్ ఆపరేటర్ విమానాల ప్రారంభానికి అవసరమైన ఆమోదాలు, ధృవీకరణను డీజీసీఏ నుండి పొందవలసి ఉంటుంది. కేంద్ర ప్రభుత్వం, రాష్ట్ర ప్రభుత్వాలు/యుటిలు, విమానాశ్రయ ఆపరేటర్ల ద్వారా రాయితీల ద్వారా ఎంపిక చేసిన ఎయిర్లైన్ ఆపరేటర్లకు  మద్దతు ఇవ్వడం ద్వారా ప్రాంతీయ విమాన కనెక్టివిటీని ఉడాన్ కింద ప్రోత్సహిస్తారు. ప్రాంతీయ మార్గాల్లో ఎయిర్లైన్ కార్యకలాపాల వ్యయాన్ని తగ్గించడానికి, అంతరాన్ని తీర్చడానికి ఆర్థిక  మద్దతును అందించడంతో పాటు పథకం కింద అందించే రాయితీలు క్రింది విధంగా ఉన్నాయి:
ఎయిర్పోర్ట్ ఆపరేటర్లు:
i) ఎయిర్పోర్ట్ ఆపరేటర్లు ఆర్సిఎస్ విమానాలపై ల్యాండింగ్, పార్కింగ్ ఛార్జీలు విధించరు
ii) ఆర్సిఎస్ విమానాలపై ఎటువంటి టెర్మినల్ నావిగేషన్ ల్యాండింగ్ ఛార్జీలు ను ఏఏఐ విధించదు.
iii) రూట్ నావిగేషన్, ఫెసిలిటేషన్ ఛార్జీలు  ఏఏఐ ద్వారా ఆర్సిఎస్ విమానాల సాధారణ చార్జీలకన్నా 42.50శాతం తగ్గింపు ప్రాతిపదికన విధిస్తారు.
iv) ఎంపిక చేసిన ఎయిర్లైన్ ఆపరేటర్లు  అన్ని విమానాశ్రయాలలో పథకం కింద కార్యకలాపాల కోసం స్వీయ-గ్రౌండ్ హ్యాండ్లింగ్కు అనుమతిస్తారు.
కేంద్ర ప్రభుత్వం:
i) ఈ పథకం నోటిఫికేషన్ తేదీ నుండి మూడు సంవత్సరాల ప్రారంభ కాలానికి ఆర్సిఎస్ విమానాశ్రయాల నుండి ఎస్ఏఓలు కొనుగోలు చేసిన ఏవియేషన్ టర్బైన్ ఫ్యూయల్ పై 2 శాతం చొప్పున ఎక్సైజ్ సుంకం విధిస్తారు.
ii) ఎస్ఏఓలు దేశీయ, అంతర్జాతీయ విమానయాన సంస్థలతో కోడ్ షేరింగ్ ఏర్పాట్లలోకి ప్రవేశించే స్వేచ్ఛను కలిగి ఉంటాయి.
తమ రాష్ట్రాల్లోని ఆర్సిఎస్ విమానాశ్రయాలలో రాష్ట్ర ప్రభుత్వం:
i) 10 సంవత్సరాల వ్యవధిలో రాష్ట్రాల పరిధిలో ఉన్న ఆర్సిఎస్ విమానాశ్రయాలలో ఏటిఎఫ్ పై వ్యాట్ ని 1శాతం లేదా అంతకంటే తక్కువకు తగ్గిస్తారు.
ii) ఆర్సిఎస్ఏ ఎయిర్పోర్ట్ల అభివృద్ధికి అవసరమైన కనీస భూమిని ఉచితంగా, భారం లేకుండా అందించడం, అవసరమైన విధంగా బహుళ-మోడల్ హింటర్ల్యాండ్ కనెక్టివిటీని అందించడం.
iii) ఆర్సిఎస్ విమానాశ్రయాలలో భద్రత, అగ్నిమాపక సేవలను ఉచితంగా అందించడం.
iv) విద్యుత్, నీరు మరియు ఇతర యుటిలిటీ సేవలను గణనీయంగా రాయితీతోఆర్సిఎస్ విమానాశ్రయాలలో అందించడం
v) నిర్ణయించిన విజిఎఫ్ లో నిర్దిష్ట వాటాను  అందించండి.
మౌలిక సదుపాయాల అంతరాలను పరిష్కరించడానికి, మారుమూల ప్రాంతాలలో విమాన ప్రయాణానికి తగిన సౌకర్యాలను నిర్ధారించడానికి తీసుకున్న కొన్ని చర్యలు క్రింది విధంగా ఉన్నాయి:
i. విమానాశ్రయాలలో అభివృద్ధి/అప్గ్రేడేషన్ పనుల పురోగతిపై అన్ని వాటాదారుల కాలానుగుణ సమీక్ష.
ii. ఫిక్స్డ్ వింగ్ సీప్లేన్లు, హెలికాప్టర్లలో ఎన్ఎస్ఓపి కార్యకలాపాలు అనుమతిస్తారు.
పౌర విమానయాన మంత్రిత్వ శాఖ సహాయ మంత్రి జనరల్  వి.కె. సింగ్  ఈరోజు రాజ్యసభలో ఒక ప్రశ్నకు లిఖితపూర్వక సమాధానంలో ఈ సమాచారాన్ని అందించారు.
సమాచార, ప్రసార మంత్రిత్వ శాఖ
ఇఫి-53లో 'క్లింటన్'- బెదిరింపుల నుండి అండగా నిలుస్తాడు, హృదయాలను గెలుచుకున్నాడు
"పిల్లల చిత్రాలను పెద్దలు చూడటం చాలా ముఖ్యం." - క్లింటన్ దర్శకుడు పృథ్వీరాజ్ దాస్ గుప్తా
"ఇంతకుముందు నన్ను బోర్డింగ్ స్కూల్కి పంపినందుకు నా తల్లిదండ్రులపై కోపంగా ఉండేవాడిని, ఇప్పుడు అది నా సినిమా చేయడానికి నాకు సహాయపడినందుకు నేను కృతజ్ఞుడను.", దర్శకుడు పృథ్వీరాజ్ దాస్ గుప్తా ఇంటర్నేషనల్ ఫిల్మ్ ఫెస్టివల్ ఆఫ్ ఇండియా  53వ ఎడిషన్లో జరిగిన ' ఇఫి టేబుల్ టాక్స్' సెషన్లో మాట్లాడుతూ అన్నారు. తన చిత్రం, క్లింటన్ పశ్చిమ బెంగాల్లోని కాలింపాంగ్లోని బోర్డింగ్ స్కూల్లో తన స్వంత అనుభవాల నుండి ప్రేరణ పొందింది.
10 ఏళ్ల క్లింటన్ పాఠశాల రౌడీకి ఎదురుగా నిలబడి చూపిన దయ, ధైర్యం గురించిన చిత్రం ఇది. పిల్లలు ప్రపంచాన్ని ఎలా చూస్తారు, దానికి ప్రతిస్పందించే పాఠం. క్లింటన్ ఇఫి 53లో ఇండియన్ పనోరమా విభాగంలో భాగమైన నాన్-ఫీచర్ ఆంగ్ల భాషా చిత్రం.
దర్శకుడు పృథ్వీరాజ్ దాస్ గుప్తా మాట్లాడుతూ, "ఈ కథను నేను మాత్రమే చెప్పగలిగాను, ఇది నా వాస్తవికత కాబట్టి, ఈ కథకు నేను ప్రామాణికతను తీసుకురాగలను." ఇది ఇఫీ లో దర్శకుని రెండవ ప్రదర్శన, ఎందుకంటే అతని మొదటి చిత్రం కూడా ఇఫీ మునుపటి ఎడిషన్లో ప్రదర్శించారు.
ఈ చిత్రాన్ని పాఠశాలల్లోనే కాకుండా వయోజన ప్రేక్షకులు చూడగలిగే వేదికల వద్ద కూడా ప్రదర్శించాలని తాను భావిస్తున్నట్లు ఆయన చెప్పారు పెద్దలు ఈ చిత్రాన్ని చూడటం ముఖ్యమని, పిల్లలు ఎలా ప్రవర్తిస్తారో ఇతర పిల్లల చిత్రాలను అర్థం చేసుకోవాలని సూచించారు. వారు చేస్తారు. తరచుగా పెద్దలు పిల్లల సమస్యలను కొట్టివేస్తారు, పిల్లలకు చిన్న విషయాలు ఎంత ముఖ్యమైనవో, వారు వారిపై చూపే ప్రభావాన్ని అర్థం చేసుకోలేరు. క్లింటన్తో అతను పిల్లల అమాయకత్వాన్ని తెరపై బంధించాలని, లింపాంగ్లో తన చిన్ననాటి జ్ఞాపకాలను కూడా గుర్తుచేసుకోవాలని ఆశిస్తున్నాడు.(Visitor Counter : 79
ఉప రాష్ట్రపతి సచివాలయం
మనవరాలి స్నాతకోత్సవానికి హాజరైన ఉపరాష్ట్రపతి దంపతులు
- ప్రేక్షకుల గ్యాలరీలోనే కూర్చుని తన మనవరాలు అవార్డు అందుకున్న క్షణాలను ఆనందించిన ఉపరాష్ట్రపతి శ్రీ ముప్పవరపు వెంకయ్యనాయుడు.
- విద్యతోనే సమాజంలో విప్లవాత్మకమైన మార్పులు సాధ్యమని సూచన
- నూతన జాతీయ విద్యావిధానం – 2020 ఓ దార్శనిక పత్రం
- విద్యార్థులు ఉన్నతమైన కలలు కనడంతో పాటు వాటి సాకారానికి అహోరాత్రులు శ్రమించాలని సూచన
గౌరవ భారత ఉపరాష్ట్రపతి శ్రీ ముప్పవరపు వెంకయ్యనాయుడు, శ్రీమతి ఉషమ్మ దంపతులు సాధారణ వ్యక్తుల్లా తమ మనవరాలి స్నాతకోత్సవానికి హాజరయ్యారు. శనివారం నోయిడాలోని అమిటీ విశ్వవిద్యాలయంలో తన కుమార్తె దీపావెంకట్ కూతురైన కుమారి ఇమ్మణ్ని సుష్మ చౌదరి స్నాతకోత్సవాన్ని వేదికపైనుంచి కాకుండా ఇతర విద్యార్థుల కుటుంబసభ్యుల్లాగే వేదిక కిందే కూర్చుని తిలకించారు. విద్యాభ్యాసం సందర్భంగా విలువలు పాటించడంతోపాటు నిజాయితీగా ఉంటూ, ఇతరులపట్ల సత్ప్రవర్తన కనబర్చినందుకు కుమారి సుష్మ చౌదరి శ్రీ బల్జిత్ శాస్త్రి అవార్డును అందుకోగా.. ఉపరాష్ట్రపతి దంపతులు చప్పట్లతో అభినందించారు.
అనంతరం విశ్వవిద్యాలయ అధికారుల విజ్ఞప్తి మేరకు, ఓ విద్యార్థి కుటుంబసభ్యుడిగానే స్నాతకోత్సవానికి హాజరైన విద్యార్థులను అధ్యాపకులను ఉద్దేశించి మాట్లాడారు. తన మనవరాలు డిగ్రీతోపాటు అవార్డును అందుకోవడం తనకెంతో ఆనందంగా ఉందన్నారు.
సమాజంలో విప్లవాత్మకమైన మార్పులు తీసుకురావడం విద్య ద్వారానే సాధ్యమవుతుందని ఉపరాష్ట్రపతి అన్నారు. భారతదేశం విశ్వగురుగా ప్రపంచానికి దిశానిర్దేశం చేసిన విషయాన్ని గుర్తుచేస్తూ.. కాలానుగుణంగా జరిగిన దండయాత్రలు, దురాక్రమణల అనంతరం అదే వలసవాద ధోరణిని మనవాళ్లు కూడా అలవర్చుకున్నారని అన్నారు. ఈ పరిస్థితి నుంచి బయటకు వచ్చి మన వైభవోపేతమైన చరిత్రను, మన శక్తి సామర్థ్యాలను గుర్తుచేసుకుంటూ బలమైన, సామరస్యం, సమృద్ధితో కూడిన ఆనందకరమైన భారతదేశ నిర్మాణానికి నేటి యువతరం సిద్ధం కావాలని ఉపరాష్ట్రపతి ఆకాంక్షించారు.
భారతదేశాన్ని మరోసారి విశ్వగురు చేయాల్సిన బాధ్యత ప్రతి భారతీయుడిపైనా ఉందన్న ఉపరాష్ట్రపతి ఇందుకోసం మన విద్యావిధానమే మరొకమారు క్రియాశీలకంగా మారాల్సిన అవసర ఉందన్నారు. నూతన జాతీయ విద్యావిధానం – 2020ని ఓ దార్శనిక పత్రంగా అభివర్ణించిన ఉపరాష్ట్రపతి.. ఈ విధానం భారతీయ విద్యావ్యవస్థలో సానుకూల మార్పులు తీసుకొస్తుందని ఆకాంక్షించారు.
ఇందుకోసం విద్యార్థులు ఉన్నతమైన కలలను కనడంతోపాటు వాటి సాకారానికి అహోరాత్రులు శ్రమించాలని సూచించారు. భారతదేశ భవిష్యత్తు యువత చేతుల్లోనే ఉందని.. అలాంటి యువత తమ బాధ్యతలను గుర్తుంచుకుని వ్యవహరిస్తే వీలైనంత త్వరగా ‘ఆత్మనిర్భర భారత’ నిర్మాణం సాధ్యం అవుతుందన్నారు.
జల శక్తి మంత్రిత్వ శాఖ
అన్ని గ్రామీణ ప్రాంతాలకు కొళాయి కనెక్షన్లు ఇచ్చేలా పుదుచ్చేరి ప్రణాళిక
ఈ ఆర్ధిక సంవత్సరంలోనే లక్ష్యాన్ని సాధించేలా కార్యాచరణ
సంప్రదాయ జలాల సంరక్షణతోపాటు వ్యర్థ జలాల శుద్ధి, పునర్వినియోగం పైనా దృష్టి
ఇంటింటికీ నీరు కార్యక్రమంలో చురుకైన పాత్ర పోషించనున్న గ్రామ సంఘాలు
2020-21 సంవత్సరానికి పుదుచ్చేరి వార్షిక కార్యాచరణ ప్రణాళికకు 'జాతీయ జల్ జీవన్ మిషన్' ఆమోదముద్ర వేసింది. కేంద్ర పాలిత ప్రాంతంలోని కొళాయి కనెక్షన్ లేని అన్ని ఇళ్లకు ఈ ఆర్థిక సంవత్సరంలోనే కొళాయి కనెక్షన్లు ఇవ్వాలని పుదుచ్చేరి ప్రణాళిక సిద్ధం చేసింది. కొవిడ్-19 సమయంలోనూ ఇంటింటికీ కొళాయి నీరు దిశగా గ్రామస్థాయి ప్రణాళికలు జోరుగా సాగుతున్నాయి. సామాజిక దూరం పాటిస్తూ గ్రామాల్లో గ్రామసభలు నిర్వహించారు. దీర్ఘకాలిక స్థిర ప్రయోజనం ఉండేలా.., గ్రామాల్లో నీటి సరఫరా వ్యవస్థల ప్రణాళిక, అమలు, నిర్వహణలో గ్రామ సంఘాలు కీలక పాత్ర పోషిస్తాయి. గ్రామాల్లో నిరంతరం నీటి సరఫరా జరిపే బాధ్యత తీసుకునేలా గ్రామ సంఘాలను ప్రోత్సహిస్తారు. సంప్రదాయ జల వనరుల పునరుద్ధరణే కాక, వ్యర్థ జలాల శుద్ధి, పునర్వినియోగం పైనా దృష్టి పెడతారు.
జల్ జీవన్ మిషన్ కింద, నీటి నాణ్యత పరీక్ష కేంద్రాలను వివిధ స్థాయుల్లో ఏర్పాటు చేశారు. నీటి నాణ్యతపై గ్రామ సంఘాలు నిఘా పెడతాయి. నీటి నాణ్యత పరీక్ష కిట్ల సేకరణ, గ్రామ సంఘాలకు కిట్ల పంపిణీ, ప్రతి గ్రామం నుంచి కనీసం ఐదుగురు మహిళల గుర్తింపు, కిట్లను ఉపయోగించడంలో మహిళలకు శిక్షణ వంటి కార్యక్రమాలను కలిగివుండేలా కార్యాచరణ ప్రణాళిక రూపొందించారు. దీనివల్ల గ్రామస్థాయిలోనే నీటి నాణ్యత పరీక్షలు చేయవచ్చు.
గ్రామీణ ప్రాంతాలకు 24 గంటలూ నీటిని సరఫరా చేయాలని పుదుచ్చేరికి జల్ జీవన్ మిషన్ సూచించింది. దీనివల్ల గ్రామాలు సేవలు అందించడంపై దృష్టి పెడతాయని చెప్పింది. గ్రామాల్లో నీటి సరఫరాను పర్యవేక్షించేందుకు ఐవోటీ ఆధారిత సెన్సర్లు ఇవ్వాలని కూడా యోచిస్తున్నారు.
కొవిడ్-19 కారణంగా నగరాల్లో పనులు కరవై స్వగ్రామాలకు తిరిగి వస్తున్న వలస కార్మికులకు నీటి సరఫరా సంబంధిత ఉపాధి కల్పించడం ఇప్పుడు అత్యవసరంగా మారింది. ముఖ్యంగా భూగర్భ నీటిమట్టాన్ని పెంచే జల సంరక్షణ పనులు చేపట్టాల్సిన అవసరం ఉంది. ఇది నీటి భద్రత కల్పించడంతోపాటు, వ్యవసాయానికి నీటిని అందుబాటులోకి తెస్తుంది. మరీ ముఖ్యంగా ప్రతి గ్రామీణ గృహానికి తాగునీటిని అందిస్తుంది.
జల్ జీవన్ మిషన్ ద్వారా, దేశ గ్రామీణ ప్రాంతాల్లోని ప్రతి ఇంటికి కొళాయి కనెక్షన్ ద్వారా సరిపడినంత నీటిని అందించేందుకు కేంద్రం అన్ని ప్రయత్నాలు చేస్తోంది. ప్రతిరోజు నాణ్యమైన నీటిని అందించేలా, దీర్ఘకాలం పాటు ఇది సాగేలా ప్రయత్నిస్తోంది. గ్రామీణ ప్రజల జీవన సౌలభ్యాన్ని, జీవన స్థాయిని పెంచేలా ఇంటి ఆవరణలోకే తాగునీటిని అందించాలన్నది జల్ జీవన్ మిషన్ లక్ష్యం.
గతేడాది స్వాతంత్ర్య దినోత్సవం నాడు ప్రధాని శ్రీ నరేంద్రమోదీ చేసిన ప్రసంగం నేపథ్యంలో.. 2024 కల్లా దేశ గ్రామీణ ప్రాంతాల్లోని ప్రతి ఇంటికీ కొళాయి ద్వారా నీటిని అందించాలని జల్ జీవన్ మిషన్ లక్ష్యంగా పెట్టుకుంది. ఈ మిషన్ ద్వారా, అన్ని గ్రామీణ గృహాలు తాగునీటిని సురక్షితంగా పొందే వీలవుతుంది. జల్ జీవన్ మిషన్ కార్యక్రమానికి 3.6 లక్షల కోట్ల రూపాయలను కేంద్రం కేటాయించింది. నీటి కొరత, జల కాలుష్యం ఉన్న ప్రాంతాలు, ఆసక్తిగల జిల్లాలు, ఎస్సీ, ఎస్టీ నివాస ప్రాంతాలు, సంసద్ ఆదర్శ గ్రామీణ యోజన గ్రామాలకు తాగునీటి సౌకర్యం కల్పించడంలో ప్రాధాన్యత ఇస్తారు.
(Visitor Counter : 188
కార్మిక, ఉపాధికల్పన మంత్రిత్వ శాఖ
కోవిడ్-19 మహమ్మారి వల్ల ఎదురయ్యే సాధారణ సమస్యలకు కలిసికట్టుగా పరిష్కారాలు సాధిద్దాం : జి-20 దేశాల కార్మిక, ఉపాధి శాఖ మంత్రుల సమావేశంలో శ్రీ గంగ్వార్ ప్రసంగం
కోవిడ్-19 మహమ్మారి ఫలితంగా తలెత్తుతున్న సాధారణ సమస్యలకు పరిష్కార మార్గాల కోసం జి -20 సభ్యులందరూ కలిసి పనిచేయాలని కార్మిక, ఉపాధి శాఖ  మంత్రి శ్రీ సంతోష్ గంగ్వార్ పిలుపునిచ్చారు. వీడియో కాన్ఫరెన్సింగ్ ద్వారా నిన్న సాయంత్రం జి -20 కార్మిక, ఉపాధి మంత్రుల వర్చువల్ సమావేశంలో శ్రీ గంగ్వర్ మాట్లాడారు.
కోవిడ్-19 మనం సాధారణంగా సాగించే పని విధానాన్నే మార్చివేసిందని అన్నారు.
కోవిడ్-19 మహమ్మారి ప్రభావాన్ని నిలువరించడానికి ప్రాంతీయ నిర్దిష్ట చర్యలను ప్రస్తావిస్తూ, కార్మికుల సమస్యలను తగ్గించడానికి, భారతదేశం తన కార్మికులకు ఆయా యాజమాన్యాలు వేతనాలు చెల్లించేలా చర్యలు చేపట్టామని చెప్పారు. వలస కూలీలకు తాత్కాలిక ఆశ్రయాలు, ఆహారం, వైద్య సదుపాయాలు కల్పించడానికి తగిన ఏర్పాట్లు చేసినట్లు శ్రీ గంగ్వార్ తెలిపారు. వలస కార్మికులకు ఆహార ధాన్యాలు పంపిణీ చేయడానికి, భారత ప్రభుత్వం ఒకే దేశం, ఒకే రేషన్ కార్డు పథకాన్ని ప్రారంభించినట్లు శ్రీ గంగ్వార్ తెలియజేశారు. కోవిడ్-19, దాని ప్రభావం G20 లో కూడా చర్చించడం జరిగిందని, కార్మిక వర్గంపై ఆ ప్రభావాన్ని తగ్గించే చర్యలను కూడా డిక్లరేషన్ జాబితాలో చేర్చామని అన్నారు.
జి 20 యూత్ రోడ్మ్యాప్ 2025 ను అభివృద్ధి చేయడంలో సౌదీ ప్రెసిడెన్సీ చేసిన కృషిని శ్రీ గంగ్వార్ ప్రశంసించారు. జి 20 ఫోరమ్లో తొలిసారిగా గుర్తించబడిన యువతకు సంబంధించిన సూచికలు యువజన శ్రామిక వర్గాల పురోగతి ఫలితాలను అంచనా వేయడానికి మనకు సహాయపడతాయని అన్నారు. ఆవిష్కరణలు, వ్యవస్థాపకత, పరిశ్రమల అవసరాలకు అనుగుణంగా నైపుణ్య అభివృద్ధిని ప్రోత్సహించడం యువత అభివృద్ధికి దోహదపడుతుందని తాము విశ్వసిస్తామని శ్రీ గంగ్వార్ చెప్పారు. భారతదేశంలో సామాజిక భద్రత కవరేజ్ సమర్థవంతమైన, ఆర్ధికంగా ఉపయోగపడే సహాయక వ్యవస్థ ద్వారా అందించబడుతుందని ఆయన అన్నారు. అసంఘటిత రంగంలోని కార్మికులకు సామాజిక భద్రత కల్పించడం కోసం, భారతదేశం ఒక ప్రత్యేకమైన స్వచ్ఛంద పెన్షన్ పథకాన్ని ప్రారంభించిందని కేంద్ర మంత్రి తెలిపారు. సమానత్వానికి ఈ సారి కూడా జి20 సమావేశం పెద్దపీట వేయడం ప్రశంసనీయమని శ్రీ గంగ్వార్ అన్నారు.
ఆరోగ్య, కుటుంబ సంక్షేమ మంత్రిత్వ శాఖ
ఆక్సిజెన్ అందుబాటు సహా కోవిడ్ వ్యవహారాలపై వాణిజ్య, పరిశ్రమల మంత్రిత్వశాఖ సమీక్ష
కోవిడ్ సంక్షోభాన్ని నియత్రించటంలో కేంద్ర ప్రభుత్వపు సమన్వయ వ్యూహంలో భాగంగా ఈ రోజు జరిగిన ఉన్నత స్థాయి సమీక్షా సమావేశానికి కాబినెట్ కార్యదర్శి అధ్యక్షత వహించారు. నీతి ఆయోగ్ సభ్యుడు  , కేంద్ర ఆరోగ్య కార్యదర్శి, పరిశ్రమ, అంతర్జాతీయ వాణిజ్య ప్రోత్సాహక విభాగం కార్యదర్శి, ఆరోగ్య మంత్రిత్వశాఖ, హోమ్ మంత్రిత్వశాఖ సీనియర్ అధికారులు, 12 రాష్ట్రాలు, కేంద్రపాలిత ప్రాంతాల ప్రధాన కార్యదర్శులు ఈ సమీక్షా సమావేశంలో పాల్గొన్నారు. ఈ వీడియో కాన్ఫరెన్స్ లో పాల్గొన్న రాష్ట్రాలలో మహారాష్ట్ర, కర్నాటక, ఆంధ్రప్రదేశ్, ఉత్తరప్రదేశ్, తమిళనాడు, ఒడిశా, చండీగఢ్, తెలంగాణ, కేరళ, ఢిల్లీ, పంజాబ్, పశ్చిమ బెంగాల్ ఉన్నాయి. దేశంలో దాదాపు 80% కోవిడ్ కేసులు ఈ రాష్ట్రాలలోనే కేంద్రీకృతమయ్యాయి.
వాణిజ్య, పరిశ్రమల శాఖామంత్రి రాష్ట్రాలనుద్దేశించి మాట్లాడుతూ, రాష్ట్రాలలో ఆక్సిజెన్ అందుబాటు గురించి సమీక్షించారు. జిల్లా స్థాయిలో వైద్యసదుపాయాల అందుబాటు గురించి విశ్లేషించాలని కోరారు. ఆక్సిజెన్ అందుబాటులో రవాణా సంబంధమైన సమస్యలను ప్రణాళికాబద్ధంగా పరిష్కరించుకోవాలని సూచించారు. ఎవరికి వారు అనుసరించిన ఉత్తమ విధానాలను ఇతర రాష్ట్రాలు, కేంద్రపాలిత ప్రాంతాలతో పంచుకోవాలని కోరారు.
పరీక్షల సంఖ్య భారీగా పెంచినందుకు రాష్ట్రాలను కాబినెట్ కార్యదర్శి అభినందించారు. అదే సమయంలో అనేక రాష్ట్రాలలో జాతీయ సగటు కంటే ఎక్కువగా మరణాలు నమోదవుతున్నాయని ఆందోళన వ్యక్తం చేశారు. జిల్లాలవారీగా, ఆస్పత్రుల వారీగా మరణాలను విశ్లేషించి ఎక్కడ జోక్యం అవసరమో తెలుసుకోవాలని సూచించారు. రాష్ట్రాలు ఆర్ టి -పిసిఆర్ పరీక్షలను సమర్థంగా వాడుకోవాలని కోరారు. రాపిడ్ యాంటిజెన్ టెస్టులలో నెగటివ్ వచ్చినా లక్షణాలు కనబడుతున్నప్పుడు కచ్చితంగా ఆర్ టి -పిసిఆర్ పరీక్ష జరిపించాల్సిందేనని స్పష్టం చేశారు.
కేంద్ర ఆరోగ్య కార్యదర్శి ఈ అన్ని రాష్ట్రాల కోవిడ్ స్థితిమీద సవివరమైన పత్రాన్ని సమర్పించారు. అందులో ప్రధానంగా ప్రతి రాష్ట్రం, కేంద్రపాలిత ప్రాంతంలో సాగుతున్న పరీక్షల సంఖ్య మీద, వాటిలో పాజిటివ్ శాతం, సగటు రోజువారీ మరణాలు, ఆరోగ్య మౌలిక సదుపాయాలమీద జిల్లాలవారీగా దృష్టి సారించింది.
కార్పొరేట్ వ్యవహారాల మంత్రిత్వ శాఖ
ఇన్సాల్వెన్సీ బ్యాంకరప్టసీ బోర్డ్ ఆఫ్ ఇండియా  రెగ్యులేషన్స్ 2016, బ్యాంకరప్టసీ బోర్డ్ ఆఫ్ ఇండియా  రెగ్యులేషన్స్ 2017 ను సవరించిన ఐబిబిఐ
ఇన్సాల్వెన్సీ అండ్ బ్యాంకరెప్టసీ బోర్డ్ ఆఫ్ ఇండియా సంస్థ 2022 సెప్టెంబర్ 16న, ఇన్సాల్వెన్సీ అండ్ బ్యాంకరప్టసీ బోర్డ్ ఆఫ్ ఇండియా   రెగ్యులేషన్స్ 2022 , ఇన్సాల్వెన్సీ , బ్యాంకరప్టసీ బోర్డ్ ఆఫ్ ఇండియా   రెగ్యులేషన్స్ 2022 ను నోటిఫై చేసింది.
లిక్విడేషన్ ప్రక్రియలో స్టేక్ హోల్డర్లు అందరూ మరింత మెరుగ్గా పాల్గొనేందుకు వీలు కల్పించడంతోపాటు, లిక్విడేషన్ ప్రక్రియను క్రమబద్దీకరించేందుకు , మంచి విలువ వచ్చేలా చేసేందుకు లిక్విడేషన్ నిబంధనలకు సవరణలు తీసుకువచ్చారు. ఇందుకు సంబంధించి కింద పేర్కొన్న ప్రధాన మార్పులు చేశారు.
--కార్పొరేట్ ఇన్సాల్వెన్సీ పరిష్కారప్రక్రియ సందర్భంగా ఏర్పాటు చేసిన రుణదాతల కమిటీ , తొలి 60 రోజులలో స్టేక్ హోల్డర్ల సంప్రదింపుల కమిటీ  గా వ్యవహరిస్తుంది. --క్లెయిముల పరిష్కారం, ఇందుకు సంబంధించిన ప్రక్రియ ప్రారంభమైన 60 రోజులలో , ఎస్ సిసి ని అంగీకరించిన క్లెయిముల ఆధారంగా పునర్నిర్మించవచ్చు.
--లిక్విడేటర్, ఎస్ సిసి సమావేశాలను నిర్మాణాత్మక పద్ధతిలో, కాలనిర్దేశితపద్ధతిలో స్టేక్ హోల్డర్లు ఎక్కువ మంది పాల్గొనేందుకువీలు కల్పిస్తూ నిర్వహించవలసి ఉంటుంది.
--లిక్విడేషన్ ప్రక్రియలో స్టేక్ హోల్డర్లు అందరూ మరింత మెరుగ్గా పాల్గొనేందుకు వీలు
ఎస్సిసితో లిక్విడేటర్ తప్పకుండా సంప్రదించాలనే దాని పరిధిని మరింత విస్తృతం చేశారు. ఇకనుంచి లిక్విడేటర్ మార్పు కోరుతూ , పరిష్కార అథారిటీకి  ఎస్.సి.సి సూచించవచ్చు. అలాగే లిక్విడేటర్ ఫీజును సిఐఆర్పి సందర్భంగా ఖరారు చేయనట్టయితే, ఫీజును నిర్ణయించవచ్చు.
`లిక్విడేషన్ ప్రక్రియ సందర్భంగా ఏదయినా క్లెయిమ్ దాఖలు చేయనట్టయితే, ఆ మొత్తానికి సంబంధించిన క్లెయిమ్ను సిఐఆర్పి సందర్భంగా లిక్విడేటర్ పరిశీలించవచ్చు.
`లిక్విడేషన్ ప్రక్రియ సందర్భంగా రాజీ ప్రక్రియ లేదా అందుకు తగిన ఏర్పాటుకు అవకాశాన్ని పరిశీలించవచ్చనని సిఒసి నిర్ణయించినపుడు, లిక్విడేటర్ ఇందుకు సంబంధించి పరిష్కార అధారిటీ ఎదురుగా దరఖాస్తు దాఖలు చేసి రాజీ లేదా అలాంటి ఏర్పాటు అంశాన్నిపరిశీలించాల్సిందిగా కోరవచ్చు. అది కూడా లిక్విడేషన్ ఆదేశాలలు అందిన 30 రోజులలోగా చేయాల్సి ఉంటుంది.
-`ఆయా ప్రత్యేక ఈవెంట్ ఆధారిత కాలపరిమితులను కూడా వేలం ప్రక్రియకు నిర్దేశించడం జరిగింది.
-లిక్విడేషన్ ప్రక్రియలో స్టేక్ హోల్డర్లు అందరూ మరింత మెరుగ్గా పాల్గొనేందుకు వీలు
ఈ ప్రక్రియ రద్దుకు లేదా మూసివేతకు దరఖాస్తు చేయడానికి ముందు, ఎస్ సిసి లిక్విడేటర్ కు ఈ విషయంలో తగిన సూచనలు చేయవచ్చు . మోసపూరిత లావాదేవీలు, తప్పుడు ట్రేడిరగ్ కు సంబంధించి ప్రొసీడిరగ్స్ లిక్విడేషన్ ప్రొసీడిరగ్స్ మూసివేతతర్వాత పరిశీలించవచ్చు.
లిక్విడేషన్ రెగ్యులేషన్స్ సవరణలు, వలంటరీ లిక్విడేషన్ రెగ్యులేషన్లకు సంబంధించి సవరణలు , లిక్విడేషన్, కార్పొరేట్రుణ గ్రహీత లేదా కార్పొరేట్ వ్యక్తి కి సంబంధించి తదుపరి రికార్డులను ఎంతకాలం భద్రపరచాలో సూచిస్తాయి.
లిక్విడేషన్ రెగ్యులేషన్లకు సంబంధించి సవరణలు, స్వచ్చంద లిక్విడేషన్ రెగ్యులేషన్ కు సంబంధించిన సవరణ.లు 2022 అక్టోబర్ నుంచి అమలులోకి వస్తాయి. ఇవి www.mca.gov.in లోను, www.ibbi.gov.in. లోను అందుబాటులో ఉన్నాయి.
యువజన వ్యవహారాలు, క్రీడల మంత్రిత్వ శాఖ
ఫిబ్రవరి 6 నుండి 8 వరకు గౌహతిలో యూత్20 గ్రూప్ మొదటి సమావేశం
అస్సాంలోని 34 జిల్లాల్లోని 50కి పైగా కాలేజీలు & యూనివర్శిటీల నుండి దాదాపు 12,000 మంది విద్యార్థులు రాబోయే కొద్ది రోజుల్లో జరిగే సమ్మిట్లోని ఐదు ఇతివృత్తాలపై చర్చించనున్నారు
ఈ చర్చల సారం మరియు సూచనలు వై20 సమావేశంలోని ప్రతినిధులతో పంచుకోబడతాయి
అస్సాం నుండి ఎంపిక చేసిన 400 మంది విద్యార్థులు ఫిబ్రవరి 7వ తేదీన ఐఐటి-గౌహతిలో జరిగే సెంట్రల్ ఈవెంట్లో పాల్గొంటారు
జీ20 సమ్మిట్లో భాగంగా భారతదేశం మొదటిసారిగా యూత్20  శిఖరాగ్ర సమావేశానికి ఆతిథ్యం ఇస్తోంది. వై20 గ్రూప్ యొక్క మొదటి సమావేశం గౌహతిలో 6 ఫిబ్రవరి, 2023వ తేదీ నుంచి 8వ తేదీ వరకు జరుగుతుంది. ఆగస్టు 2023లో జరిగే చివరి యూత్-20 సమ్మిట్కు ముందు.. భారతదేశ వ్యాప్తంగా ఐదు వై20 థీమ్లపై జరిగే వివిధ సమావేశాలలో ఇది మొదటిది. అస్సాంలో 3 రోజుల పాటు జరిగే ఈ కార్యక్రమంలో ప్రపంచవ్యాప్తంగా 250 మందికి పైగా ప్రతినిధులు పాల్గొననున్నారు. వాతావరణ మార్పు మరియు విపత్తు ప్రమాద తగ్గింపు; శాంతి నిర్మాణం, సయోధ్య; ప్రజాస్వామ్యం మరియు ఆరోగ్యం, శ్రేయస్సు మరియు క్రీడలలో యువత వంటి ఫ్యూచర్ ఆఫ్ వర్క్ యొక్క ఐదు థీమ్లపై ఈ సమావేశం దృష్టి పెడుతుంది. జీ20 గొడుగు కింద ఉన్న ఎనిమిది అధికారిక నిశ్చితార్థ సమూహాలలో యూత్20 ఒకటి. జీ20 రొటేటింగ్ ప్రెసిడెన్సీ  యూత్ సమ్మిట్ను నిర్వహించే బాధ్యతను కలిగి ఉంటుంది, ఇది సాధారణంగా సంప్రదాయ ఫోరమ్కు కొన్ని వారాల ముందుగా.. యువత ఏమి ఆలోచిస్తున్నారో తెలుసుకోవడానికి, వారి స్వంత విధాన ప్రతిపాదనలలో వారి సూచనలను పొందుపరచడానికి వీలుగా జరుగుతుంది. ఇది జీ20 ప్రభుత్వాలు మరియు వారి స్థానిక యువత మధ్య అనుసంధానాన్ని కలిగించే ప్రయత్నం. 2023లో జరిగే వై20 ఇండియా సమ్మిట్ భారతదేశం యొక్క యువత-కేంద్రీకృత ప్రయత్నాలను ఉదాహరణగా చూపుతుంది. ప్రపంచవ్యాప్తంగా ఉన్న యువతకు దాని విలువలు మరియు విధానపరమైన చర్యలను ప్రదర్శించడానికి ఇది తగిన అవకాశాన్ని కల్పిస్తుంది. వై 20 సమావేశానికి ముందు భాగస్వామ్య మరియు సమ్మిళిత చర్చా ప్రక్రియను రూపొందించడానికి, అస్సాంలోని 34 జిల్లాల్లోని 50 విశ్వవిద్యాలయాలు/ కళాశాలలు జనవరి 19 నుండి తమ క్యాంపస్లలో సెమినార్లు, వర్క్షాప్లు, చర్చాగోష్టులను మరియు ప్యానెల్ చర్చలను నిర్వహింస్తున్నాయి. ఇవి ప్రధాన సమావేశం ప్రారంభం వరకు కొనసాగుతుంది. ఈ ఈవెంట్లలో 12,000 మంది కళాశాల/ విశ్వవిద్యాలయ విద్యార్థులు పాల్గొనే అవకాశం ఉంది. ప్రతి ఉన్నత విద్యా సంస్థ జీ-20 సమూహాలు, పనితీరు గురించి పాఠశాలలకు అవగాహన కల్పించడానికి సమీపంలోని 10 పాఠశాలల్లో అవగాహన డ్రైవ్ను కూడా నిర్వహిస్తుంది.
వివిధ విశ్వవిద్యాలయాలు/కళాశాలల నుండి ఆయా పోటీలలో గెలుపొందిన 400 మంది 7 ఫిబ్రవరి, 2023న ఐఐటీ-గౌహతిలో జరిగే సెంట్రల్ ఈవెంట్లో పాల్గొంటారు. తదనుగుణంగా ఆవిష్కరణలు మరియు పరిశ్రమ-అకాడెమియా అనుసంధానాలను అర్థం చేసుకోవడానికి మెంటార్ చేయబడతారు. భాగస్వామ్య భవిష్యత్తు కోసం ఆలోచనలను మార్పిడి చేసుకోవడానికి అంతర్జాతీయ యువ ప్రతినిధులతో పరస్పరం మాట్లాడే అవకాశాన్ని కూడా వారు పొందుతారు.
ఇతర వివరాలకోస ఈ కింది లింకులను క్లిక్ చేయండిః
https://pib.gov.in/PressReleaseIframePage.aspx?PRID=1889239
https://pib.gov.in/PressReleasePage.aspx?PRID=1888943